ಮತ್ತೊಂದು ಸ್ವದೇಶಿ ಕೋವಿಡ್ ಲಸಿಕೆಯ ಮಾನವ ಮೇಲಿನ ಪ್ರಯೋಗಕ್ಕೆ ಗ್ರೀನ್ ಸಿಗ್ನಲ್ ಫೈಜರ್, ಮಾಡರ್ನಾ ಕೊರೊನಾ ಲಸಿಕೆಯ ಶಾಟ್ಗಳಲ್ಲಿ ಬಳಸಿರುವ ತಂತ್ರಜ್ಞಾನವನ್ನು ಒಳಗೊಂಡಿರೋ ಸ್ವದೇಶಿ ಕೋವಿಡ್ 19 ಲಸಿಕೆಯ ಮಾನವ ಮೇಲಿನ ಪ್ರಯೋಗಕ್ಕೆ ಕೇಂದ್ರ ಸರ್ಕಾರ ಷರತ್ತುಬದ್ಧ ಅನುಮತಿ ನೀಡಿದೆ. ಆದರೆ ಲಸಿಕೆ 2 ರಿಂದ 8 ಡಿಗ್ರಿ ಸೆಲ್ಸಿಯಸ್ನಲ್ಲಿಡಲು ಭರವಸೆ ನೀಡಿದ್ದು, ಇದು ಭಾರತದಲ್ಲಿ ಬಳಕೆಗೆ ಹೆಚ್ಚು ಸೂಕ್ತವಾಗಿದೆ ಎಂಬ ಮಾಹಿತಿ ಲಭಿಸಿದೆ. ಅಮೆರಿಕದ ಸಹಯೋಗದೊಂದಿಗೆ ಪುಣೆ ಮೂಲದ ಜೆನ್ನೊವಾ ಬಯೋಫಾರ್ಮಾಸ್ಯೂಟಿಕಲ್ಸ್ ಅಭಿವೃದ್ಧಿ ಪಡಿಸಿರುವ ಸ್ವದೇಶಿ mRNA ಲಸಿಕೆಯ 12 ಹಂತದ ಮಾನವ ಪ್ರಯೋಗಕ್ಕೆ ಡ್ರಗ್ಸ್ ಕಂಟ್ರೋಲರ್ ಜನರಲ್ ಆಫ್ ಇಂಡಿಯಾ DCGI, ಇಂಡಿಯನ್ ಡ್ರಗ್ ರೆಗ್ಯುಲರ್ ಅನುಮತಿ ನೀಡಿದೆ. ಸಂಸ್ಥೆ ಮೊದಲ ಹಂತದ ಲಸಿಕೆಯ ಪ್ರಯೋಗದ ಮಾಹಿತಿಯನ್ನು ಎರಡನೇ ಹಂತದ ಪ್ರಯೋಗ ಆರಂಭಿಸುವ ಮುನ್ನ ಸಲ್ಲಿಸಬೇಕು ಎಂಬ ಷರತ್ತು ವಿಧಿಸಲಾಗಿದೆ. ಪುಣೆ, ಔರಂಗಾಬಾದ್ ನಗರದ ಎರಡು ಆಸ್ಪತ್ರೆಗಳಲ್ಲಿ ಪ್ರಯೋಗಗಳು ನಡೆಯಲಿದೆ. ಅಲ್ಲದೇ ಅಮೆರಿಕದಲ್ಲೂ ಲಸಿಕೆಯ ಕ್ಲಿನಿಕಲ್ ಟ್ರಯಲ್ ನಡೆಯಲಿದೆ. ಸಿಯಾಟಲ್ ಮೂಲದ ಎಚ್ಡಿಟಿ ಬಯೋ ಕಾರ್ಪ್ ಸಹಯೋಗದೊಂದಿಗೆ ಜೆನ್ನೊವಾ ಬಯೋಫಾರ್ಮಾಸ್ಯೂಟಿಕಲ್ಸ್ ಅಭಿವೃದ್ಧಿಪಡಿಸಿದ, mRNA ಆಧಾರಿತ ಲಸಿಕೆಗೆ ಜೈವಿಕ ತಂತ್ರಜ್ಞಾನ ಇಲಾಖೆಯಿಂದ ಸುಮಾರು 20 ಕೋಟಿ ರೂ. ಮತ್ತು ಯುಎಸ್ನ ಅಲರ್ಜಿ ಆಂಡ್ ಇನ್ಫೆಕ್ಷನ್ ಡಿಸೀಸ್ಸ್ ಸಂಸ್ಥೆ ಕ್ಲಿನಿಕಲ್ಗಾಗಿ 8.2 ಮಿಲಿಯನ್ ಸುಮಾರು 60 ಕೋಟಿ ರೂ. ಗಳನ್ನು ಧನಸಹಾಯ ನೀಡಲಾಗಿದೆ.